**Doverinsalmi** tai **Calais’nsalmi** (engl. *Dover Strait* tai *Strait of Dover*, ransk. *Pas de Calais*) on Englannin kanaalin kapein kohta. Lyhin etäisyys Englannin ja Ranskan rannikoiden välillä on noin 33 kilometriä Doverista Cap Gris-Nez’hen. Doverinsalmi on maailman vilkkaimpia laivareittejä. Sen kautta kulkee päivittäin 400 laivaa. Salmen poikki kulkenut vilkas autolauttaliikenne taas on vähentynyt salmen alittavan Kanaalitunnelin käyttöönoton jälkeen 1994.

Doverinsalmen geologia
----------------------

Doverinsalmen kohdalla oli kvartäärikauden aikana vielä liitukivestä muodostunut kannas joka yhdisti Englannin Manner-Eurooppaan. Jääkauden aikana 425 000 vuotta sitten jäätikön edustalla Pohjanmeren eteläosan paikalla oli suuri järvi johon jäätiköiden sulamisvedet laskivat. Järven täyttyessä vedet murtautuivat lopulta kannaksen läpi. Eroosio kulutti jäljelle jäänyttä kannasta kohdista joihin syntyi putouksia. Niiden alapuolelle syntyi kilometrien pituisia noin sata metriä leveitä kuoppia joita Kanaalitunnelia rakennettaessa piti kiertää.

Doverinsalmen laivaliikenne
---------------------------

Doverinsalmessa on pakollinen ilmoittautuminen. Salmeen saapuvien yli 300 bruttotonnin alusten on ilmoittauduttava joko Dover MRCC:lle (*South West Lane*) tai CROSS Gris Nezille (*North East Lane*) ennen palvelualueelle saapumista. Palvelualue kattaa 65 kilometrin pituisen Doverin salmessa. Idässä se rajoittuu North Forelandin majakasta Ranskan ja Belgian väliselle rajalle. Lännessä se kulkee Royal Sovereign majakan ja Bassurellen hiekkasärkän valopoijun linjalla. Laivaliikenne salmessa on erotettu niin, että itään kulkevat laivat käyttävät kanaalin Ranskan puolta ja länteen kulkevat Britannian puolta.

Katso myös
----------

* Merkittäviä Doverinsalmen ylityksiä

Kirkkaana päivänä voi salmen yli paljain silmin nähdä vastarannikon. Doverin valkoiset kalliot Ranskan Cap Griz-Nez’stä katsottuna.
Doverinsalmi

Lähteet
-------

1. ↑  The Strait of Dover *NASA Earth Observatory*.  15.8.2006. Viitattu 6.7.2019 (englanniksi).
2. ↑  Strait of Dover *NASA Earth Observatory*.  24.2.2018. Viitattu 6.7.2019 (englanniksi).
3. ↑  The megaflood that made Britain an island *Nature*.  18.7.2007. Viitattu 6.7.2019 (englanniksi).
4. ↑  Gupta, Sanjeev & Collier, Jenny S. & Garcia-Moreno, David & Oggioni, Francesca & Trentesaux, Alain & Vanneste, Kris & Batist, Marc De & Camelbeeck, Thierry & Potter, Graeme & Vliet-Lanoë, Brigitte Van & Arthur, John C. R.: Two-stage opening of the Dover Strait and the origin of island Britain.  *Nature Communications*, 4.4.2017. PubMed:28375202. doi:10.1038/ncomms15101. Artikkelin verkkoversio. Viitattu 6.7.2019 (englanniksi).
5. ↑  Näin Isosta-Britanniasta tuli saari.  *GEOskooppi*, 2017, nro 7, s. 18. Artikkelin verkkoversio. Viitattu 6.7.2019 (englanniksi).
6. ↑  Dover Strait crossings: channel navigation information service (CNIS) *Dover Strait crossings: channel navigation information service*. Viitattu 6.7.2019 (englanniksi).
7. ↑  Dover Strait traffic separation scheme chart *Dover Strait crossings: channel navigation information service*. Viitattu 6.7.2019 (englanniksi).

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Doverinsalmi**.
* *Seascape character assessment for the Dover Strait*. Kent County Council, 2015. Teoksen verkkoversio (viitattu 6.7.2019).
* Conserving The White Cliffs of Dover for the future *National Trust*. Viitattu 6.7.2019 (englanniksi).
* Gibbard, Philip: The real story behind Britain’s geological exit *Physics Today*.  7.6.2017. Viitattu 6.7.2019 (englanniksi).